
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης κοινόχρηστης δασικής στη θέση 
«Στενωπός» κοινότητας Μακρυχωρίου Ν. Καβάλας... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Αργυρούπο- 
λης (Ν. Αττικής)...... 2 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου επί της οδού 25ης Μαρτίου 
6 στη Φλώρινα, φερόμενο ως ιδιοκτησία Ηλία Πουλόπουλου. 3 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3193 (!) 

Κήρυξη αναδασωτέας έκτασης κοινόχρηστης δασικής στη θέση «Στενω¬ 
πός» κοινότητας Μακρυχωρίου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν. 3200/55. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

γ) του άρθρου 75 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980, β) 182447/3049/24.9.1980. 

5. Την 7029/30.11.1990 πρόταση του δασαρχείου Καβάλας με 
την οποία προτείνεται η κήρυξη της έκτασης που αναφέρεται στο θέμα 
ως αναδασωτέας, αποφασίζουμε: 

Κηρύσσουμε αναδασωτέα με σκοπό την προστασία των δασικών εδα¬ 
φών και του δασικού περιβάλλοντος για την αναδημιουργία του δάσους 
με φυσική ή τεχνητή αναδάσωση και για να αποκλεισθεί ή διάθεση της 
έκτασης η οποία κάηκε στην πυρκαγιά της 25.8.1990 για άλλη χρήση 
τη δημόσια δασική έκταση εμβαδού 13 στρ. που βρίσκεται στη θέση 
«Στενωπός» κοινότητας Μακρυχωρίου και προσδιορίζεται από τα στοι¬ 
χεία 1, 2, 3, 4, 5, 6, 1 και έχει όρια: 

Ανατολικά: Κοινόχρηστη δασική έκταση. 

Δυτικά: Κοινόχρηστη δασική έκταση. 

Βόρεια: Κοινόχρηστη δασική έκταση. 

Νότια: Κοινόχρηστη δασική έκταση. 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καβάλα, 7 Ιανουάριου 1991 

Ο Νομάρχης 
ΧΡ. ΑΘΑΝΑΣΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ 580 (2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Αργυρούπολης (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979 (Α' 138), όπως τροποποιήθηκε με το από 19.6.1987 π.δ/γμα 
(Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979 (Α' 154) 
όπως τροποποιήθηκε με το 367/1987 π.δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57 ). 

5. Τις διατάξεις του εδαφ. ιδ της παράγρ. 1 του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 137). 

6. Την 18632/7.3.1990 αίτηση των Ανδρέα Ζησιμάτου και Χρή¬ 
στου Ζησιμάτου για την έκδοση τίτλου μεταφοράς συντελεστή δόμησης. 

7. Την 292/4.7.1990 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την 70441/10.8.1990 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε α) με το από 6.10.1988 π.δ/γμα (Δ' 814) από το 
βαρυνόμενο (διατηρητέο) ακίνητο που βρίσκεται επί των οδών Ελευθ. 
Βενιζέλου αρ. 66 και Πατησίων 2 του ρυμοτομικού σχεδίου Αθηνών 
ιδιοκτησίας Χρήστου Α. Ζησιμάτου και για το οποίο έχει εκδοθεί ο 
1112/1990 σχετικός τίτλος δικαιώματος μεταφοράς συντελεστή δό¬ 
μησης και β) με το από 19.6.1987 π.δ/γμα (Δ' 676), από το βαρυνό¬ 
μενο (διατηρητέο) ακίνητο, που βρίσκεται εντός του ρυμοτομικού σχε¬ 
δίου Αθηνών και επί της οδού Στάθη Γεροδήμου αρ. 20 και Κούμα και 
για το οποίο έχει εκδοθεί ο 1324/1990 σχετικός τίτλος δικαιώματος 


μεταφοράς συντελεστή δόμησης, σε άλλο ακίνητο (ωφελούμενο) που 
βρίσκεται εντός του ρυμοτομικού σχεδίου Αργυρουπόλεως (Ν. Αττικής)· 
επί της οδού Επτανήσου αρ. 33, φερομένου ως ιδιοκτησία Ανδρέα Ζησι¬ 
μάτου και Χρήστου Ζησιμάτου, όπως το ωφελούμενο ακίνητο φαίνεται 
με στοιχεία Α, Β, Γ, Δ, Α στο σχετικό πρωτότυπο διάγραμμα σε κλί¬ 
μακα 1:100 που θεωρήθηκε από τον Προϊστάμενο της Διεύθυνσης Το¬ 
πογραφικών Εφαρμογών με την 580/1991 πράξη του και που αντί¬ 
τυπό του σε φωτοσμίκυρνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 94,47 τ.μ. που αντιστοιχεί σε 38,13 τ.μ. των 
βαρυνομένων ακινήτων (2,38 τ.μ. του με στοιχείο (α) αναφερόμενου 
στην προηγούμενη παράγραφο ακινήτου και 35,75 τ.μ. του με στοιχείο 
(β) αναφερομένου στην ίδια παράγραφο ακινήτου). 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 314,987 τ.μ. 

β) Ποσοστό κάλυψης: 35,5%. 

γ) Συντελεστής δόμησης: 1,50. 

δ) Μέγιστο επιτρεπόμενο ύψος του κτιρίου: 19,20 μ. 

ε) Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 580/1991 πράξη του και που αντίτυπό του σε φωτοσμίκρυνση δη¬ 
μοσιεύεται, μέ το παρόν διάταγμα. 

Άρθρο 2 

Ακυρούνται οι 1112/1990 και 1324/1990 τίτλοι δικαιώματος με¬ 
ταφοράς συντελεστή δόμησης στο όνομα Χρήστου Ζησιμάτου και Χρή¬ 
στου και Ανδρέα Ζησιμάτου αντίστοιχα. 

Άρθρο 3 ■' 1 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. 5210/90 (3) 

Χαρακτηρισμός ως διατηρητέου κτιρίου επί της οδού 25ης Μαρτίου 6 
στη Φλώρινα, φερόμενο ως ιδιοκτησία Ηλία Πουλόπουλου. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομικός Κανο¬ 
νισμός» και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988 ΦΕΚ 91 Α’). 

β) Των Π.Δ/των 358/1986 (ΦΕΚ 158 Α’), 92/1987 (ΦΕΚ 51 
Α') και 492/1988 (ΦΕΚ 224 Α’) για τις αρμοδιότητες και τον οργανι¬ 
σμό του Υπουργείου Βόρειας Ελλάδας, αντίστοιχα. 

2. Την απόφαση Τ 704/19.8.1988 (ΦΕΚ 575 Β’), για τη μετονο- 
μασία του Υπουργείου Βόρειας Ελλάδας σε Υπουργείο Μακεδονίας - 
Θράκης. 

3. Την από 28 Αυγούστου 1990 αριθ. πρωτ. 1599/28.8.1990 αι- 
τιολογική έκθεση της Διεύθυνσης Πολιτισμού του Υπουργείου Μακεδο¬ 
νίας - Θράκης. 

4. Την από 10.10.1990 (αριθ. πρωτ. 5210/29.10.1990) απά¬ 
ντηση - ένσταση του ιδιοκτήτη σε σχέση με την παραπάνω αιτιολογική 
έκθεση. 

5. Τις από 31.10.1990 παρατηρήσεις επί της ένστασης από την 
υπηρεσία μας, αποφασίζουμε: 

1. Χαρακτηρίζουμε ως διατηρητέο το κτίριο επί της οδού 25ης Μαρ¬ 


τίου 6 στη Φλώρινα φερόμενο ως ιδιοκτησία Ηλία Πουλόπουλου, όπως 
φαίνεται στο απόσπασμα του χάρτη της πόλης Φλώρινας, που θεωρή¬ 
θηκε από τη Δ/νση Πολιτισμού του Υπουργείου μας, γιατί πρόκειται 
για αξιόλογο κτίριο που συνδυάζει στοιχεία νεοκλασσικά με στοιχεία Ευ¬ 
ρωπαϊκής αρχιτεκτονικής. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατιστική ενίσχυση και η εσωτερική διαρρύθμιση του κτιρίου εφόσον 
δεν αλλοιώνεται ο γενικός αρχιτεκτονικός χαρακτήρας του κτιρίου. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων που πληροφορούν για τυχόν χρήση των 
χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, όπως και για την τοποθέτηση επιγραφών απαιτείται 
η έγκριση της επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

Η ισχύς της απόφασης αυτής αρχίζει από τη δημοσίευσή της στην 
εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Θεσσαλονίκη, 15 Ιανουάριου 1991 

Ο ΥΠΟΥΡΓΟΙ 

ΓΕΩΡΓΙΟΣ ΤΖΙΤΖΙΚΩΣΤΑΣ 



ΑΠΟ ΤΟ ΕΘΝΙΚΟ , ΤΥΠΟΓΡΑΦΕΙΟ 










